Erdo‘g‘on AQSh F-35 samolyotlarini yetkazib berishni to‘xtatishi oqibatlaridan ogohlantirdi

Turkiya prezidenti Rajab Toyyib Erdo‘g‘on agarda rasmiy Vashington F-35 qiruvchi samolyotlarini yetkazib bermaydigan bo‘lsa, Anqara xalqaro arbitraj sudiga murojaat qilishini aytdi. Bu haqda “RIA Novosti” xabar bermoqda.

Uning so‘zlariga ko‘ra, agarda AQSh Turkiyaga F-35 samolyotlarini yetkazib bermasa, mamlakat xalqaro arbitrajga murojaat qiladi.
U shuningdek, F-35 samolyotlarining “muqobili” borligini ham qayd etib o‘tdi.
Avvalroq OAV AQSh kongressi Anqara Rossiyadan S-400 zenit raketa majmualarini sotib olishi tufayli Turkiyaga F-35 qiruvchilarini yetkazib berishni to‘xtatib qo‘yganini xabar qilgandi.
Qayd etilishicha, bu Qo‘shma Shtatlarning 2019-yilgi harbiy byudjeti so‘nggi talqiniga tegishli tuzatishlar kiritish orqali joriy etilgan.